**REPUBLIKA HRVATSKA**

**ŽUPANIJA ŠIBENSKO-KNINSKA**

**GRAD SKRADIN**

**Gradsko vijeće**

KLASA: 612-04/20-01/2

URBROJ: 2182/03-02-22-2

Skradin, 27. svibnja 2022.g.

Na temelju članka 54. stavak 2. Zakona o ustanovama („Narodne novine“, broj 76/93, 29/97,47/99, 35/08 i 127/19) i članka 34. Statuta Grada Skradina („Službeni vjesnik Šibensko-kninske županije“, broj 3/21), Gradsko vijeće Grada Skradina, na 9. sjednici, od 27. svibnja 2022.g., donosi

**Z A K L J U Č A K**

**o davanju prethodne suglasnosti na Pravilnik o izmjenama i dopunama**

 **Pravilnika o radu Gradske knjižnice „Ivan Pridojević“ Skradin**

1. Gradsko vijeće Grada Skradina daje prethodnu suglasnost na Pravilnik o izmjenama i dopunama Pravilnika o radu Gradske knjižnice „Ivan Pridojević“ Skradin.
2. Ovaj Zaključak stupa na snagu danom donošenja, a objavit će se u „Službenom vjesniku Šibensko-kninske županije“.

 **GRADSKO VIJEĆE**

 **GRADA SKRADINA**

 **PREDSJEDNICA**

 Nadija Zorica, v.r.

Temeljem članka 54. Zakona o ustanovama (Narodne novine, broj 76/93, 29/97, 47/99, 25/08, i 127/19), članka 15. Zakona o knjižnicama i knjižničnoj djelatnosti (Nar. nov., 17/19 i 98/19) te članaka 41. i 43. Statuta Gradske knjižnice „Ivan Pridojević“ Skradin (u daljnjem tekstu: Knjižnica) ravnateljica Gradske knjižnice „Ivan Pridojević“ Skradin, uz prethodnu suglasnost Gradskog vijeća Grada Skradina, donosi:

**PRAVILNIK**

**O IZMJENAMA I DOPUNAMA PRAVILNIKA O RADU**

**GRADSKE KNJIŽNICE „IVAN PRIDOJEVIĆ“ SKRADIN**

**Članak 1.**

 U Pravilniku o radu Gradske knjižnice „Ivan Pridojević“ Skradin, URBROJ: 03/2020 od 17. srpnja 2020.g., članak 33., mijenja se i glasi:

„Radnik ima pravo, jedan put godišnje za isplatu prigodnih naknada:

* jednokratni dodatak na plaću za godišnji odmor (regres)
* jednokratni dodatak na plaću za božićne blagdane (božićnica)

Visina prigodnih naknada jednaka je visini prigodnih naknada koje se isplaćuju za službenike i namještenike Grada Skradina.

Ukoliko zbog neostvarivanja planiranih prihoda, Knjižnica ne bude u mogućnosti radniku isplatiti naknadu iz stavka 1. ovog članka ravnatelj ima pravo donijeti odluku o neisplati iste.

U povodu Dana Sv. Nikole radniku, po svakom djetetu do 15 godina starosti i koje je navršilo 15 godina u tekućoj godini u kojoj se isplaćuje dar isplatit će se naknada na ime dara djetetu, u visini neoporezivog iznosa, a sukladno Pravilniku o porezu na dohodak.

Radnik ima pravo na naknadu za podmirivanje troškova prehrane prema Zakonu o porezu na dohodak i Pravilniku o porezu na dohodak.

 Iznosi materijalnih prava iz stavaka 1., 2., 4., i 5. ovoga članka isplaćuju se u neto iznosu.“

**Članak 2.**

Ovaj Pravilnik stupa na snagu osmog dana od dana oglašavanja na Oglasnoj ploči Knjižnice.

BROJ: 01/2022.

Skradin, 27. svibnja 2022.g.

 RAVNATELJICA

 Marija Marenzi

Utvrđuje se da je Gradsko vijeće Grada Skradina na Pravilnik o izmjenama i dopunama Pravilnika o radu Gradske knjižnice „Ivan Pridojević“ Skradin dalo suglasnost Zaključkom, KLASA: 612-04/20-01/2, URBROJ: 2182-03-02-22-2 od 27. svibnja 2022.g.

Ovaj Pravilnik donijet je 27. svibnja 2022. godine te je objavljen na Oglasnoj ploči dana 27. svibnja 2022. i stupa na snagu 4. lipnja 2022. godine.